32005R1318
L 210/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1318/2005 НА КОМИСИЯТА
от 11 август 2005 година
за изменение на приложение II към Регламент (EИО) № 2092/91 на Съвета относно биологичното производство на земеделски продукти и неговото означаване върху земеделските продукти и храни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни (1), и по-специално член 13, второ тире от него,
като има предвид, че:
(1)
Съгласно процедурата, предвидена в член 7, параграф 4 от Регламент (ЕИО) № 2092/91, някои държави-членки още през 2002 г. са предоставили информация с оглед включване на определени продукти към приложение II към посочения регламент.
(2)
Установено е, че индустриалният калциев оксид (варовик), вторичен продукт при вакуум производство на сол от солена луга от планините, е много важен при специфичните изисквания за подобрители на почвата и хранене в някои държави-членки и освен това е открито, че той няма вредно въздействие върху околната среда.
(3)
Установено е, че калциевият хидроокис е много важен при контрола върху гъбична болест в овощни дървета в някои климатични области. Контролът върху тази болест при биологично производство е труден и изисква използването на метала мед, употребата на който може да се намали чрез прилагане на калциев хидрооксид.
(4)
Етиленът вече е включен в приложение II, част Б от Регламент (ЕИО) № 2092/91 като вещество, традиционно употребявано в биологичното земеделие. Установено е, че е подходящо да се изпълняват условията за употреба на това вещество с цел покриване на някои плодове с изключение на банани, за които етиленът е необходим при отглеждането.
(5)
Приложение II към Регламент (ЕИО) № 2092/91 следователно трябва да бъде съответно изменено.
(6)
Мерките, предвидени в настоящия регламент, са в съответствие със становището на комитета, създаден с член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕИО) № 2092/91 се изменя съгласно приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 август 2005 година.